Mens haveejere og landmænd venter spændt på regnen, så trives insekter som myrer og edderkopper i tørken. Og de trives rigtigt godt endda. Det gør Bo René Storm også. Han er naturvejleder i Frederikshavn Kommune og viser glad gåsebiller og bladlus frem, da TV2 Nord tager en tur ud i naturen med ham. - Selv om gåsebillerne ødelægger græsplænerne, så er de vigtige for naturen. Og med flere bladlus kommer der flere mariehøns, for ikke at nævne myrer, der har det godt i tørken, siger Bo René Storm og slår fast: - Jeg synes egentlig, at insekterne har det fantastisk i det her vejr, og det har vi andre også. Naturvejlederen lægger vægt på, at den manglende regn lige nu har betydning for biodiversiteten i Danmark. Indtil videre har tørken allerede fået en større del af insektbestanden til at stige, men der er ifølge Danmarks Naturfredningsforening også dyr, der har det hårdt, når tørken rammer. Pindsvin mangler vand Flere af de små dyrearter er nemlig afhængige af regn for at kunne finde vand - som for eksempel pindsvin og egern. Så længe de og vi andre må kigge længe efter regn, så har har de ifølge Danmarks Naturfredningsforening brug for hjælp, så man kan med fordel sætte vand ud i naturen til dem.

Referat:
Selvom det flere steder kan få konsekvenser, hvis tørken fortsætter. Så er det det helt rigtige vejr for nogen.